Document ID: 32007R0004

EUROOPAN KESKUSPANKIN ASETUS (EY) N:o 4/2007,
annettu 14 päivänä joulukuuta 2006,
rahalaitossektorin konsolidoidusta taseesta annetun asetuksen (EY) N:o 2423/2001 (EKP/2001/13) muuttamisesta
(EKP/2006/20)
EUROOPAN KESKUSPANKIN NEUVOSTO, joka
ottaa huomioon Euroopan keskuspankin valtuuksista kerätä tilastotietoja 23 päivänä marraskuuta 1998 annetun neuvoston asetuksen (EY) N:o 2533/98 (1), ja erityisesti sen 5 artiklan 1 kohdan ja 6 artiklan 4 kohdan,
sekä katsoo seuraavaa:
(1)
Rahalaitossektorin konsolidoidusta taseesta 22 päivänä marraskuuta 2001 annetussa Euroopan keskuspankin asetuksessa (EY) N:o 2423/2001 (2) edellytetään, että rahalaitokset toimittavat neljännesvuosittaiset tilastotiedot maittain ja valuutoittain eriteltyinä. Asetusta (EY) N:o 2423/2001 (EKP/2001/13) tulisi muuttaa tietojenantovaatimusten ulottamiseksi koskemaan myös Bulgariaa ja Romaniaa, jotka liittyvät Euroopan unioniin 1 päivänä tammikuuta 2007.
(2)
Asetuksen (EY) N:o 2423/2001 (EKP/2001/13) mukaan neljännesvuosittaisten tietojen antaminen on pakollista euron käyttöön ottaneiden jäsenvaltioiden alueella oleviin vastapuoliin kohdistuvien saamisten ja velkojen osalta. Tämän vuoksi asetusta (EY) N:o 2423/2001 (EKP/2001/13) on muutettava euron käyttöönoton huomioon ottamiseksi Sloveniassa,
ON ANTANUT TÄMÄN ASETUKSEN:
1 artikla
Muutetaan asetusta (EY) N:o 2423/2001 (EKP/2001/13) seuraavasti:
1)
Korvataan 4 artiklan 2 kohdassa oleva ilmaisu ”tunnuksella ’#’ ” ilmaisulla ”tunnuksella ’#’ tai ’*’ ”.
2)
Muutetaan liitteitä I ja V tämän asetuksen liitteen mukaisesti.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Annettu Frankfurt am Mainissa 14 päivänä joulukuuta 2006.

Labels: 12
4
2
19